Dôvodová správa
A. Všeobecná časť

Ministerstvo pôdohospodárstva a rozvoja vidieka Slovenskej republiky predkladá návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z. z., ktorým sa mení a dopĺňa nariadenie vlády Slovenskej republiky 
č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. 
Návrh nariadenia vlády sa predkladá z dôvodu potreby zmeniť uvedené nariadenie vlády na základe vykonávacej smernice Komisie č. 2014/19/EÚ zo 6. februára 2014, ktorou sa mení a dopĺňa príloha I k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva, (Ú. v. EÚ L 38, 7. 2. 2014).
Prebratím článku 1 vykonávacej smernice Komisie č. 2014/19/EÚ sa zrušujú ochranné opatrenia týkajúce sa škodlivého organizmu kukuričiar koreňový (Diabrotica virgifera zeae Krysan & Smith) vzhľadom na to, že nie sú možné žiadne opatrenia na eradikáciu tohto organizmu alebo na zabránenie jeho ďalšieho šírenia a existujú účinné a udržateľné prostriedky 
na minimalizáciu jeho vplyvu. 
Ministerstvo financií Slovenskej republiky vzalo na vedomie, že návrh nebude mať vplyv na rozpočet verejnej správy ani na informatizáciu spoločnosti.

Doložka zlučiteľnosti
právneho predpisu s právom Európskej únie 
1.	Predkladateľ právneho predpisu: Ministerstvo pôdohospodárstva a rozvoja vidieka Slovenskej republiky 
 2.	Názov návrhu právneho predpisu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov 
3.	Problematika návrhu právneho predpisu:
a)	je upravená v práve Európskej únie
-	primárnom
Hlava III (Poľnohospodárstvo a rybné hospodárstvo) Zmluvy o fungovaní Európskej únie  
-	sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)
1.	legislatívne akty 
2.	nelegislatívne akty 
Vykonávacia smernica Komisie č. 2014/19/EÚ zo 6. februára 2014, ktorou sa mení a dopĺňa príloha I k smernici Rady 2000/29/ES o ochranných opatreniach 
proti zavlečeniu organizmov škodlivých pre rastliny alebo rastlinné produkty 
do Spoločenstva a proti ich rozšíreniu v rámci Spoločenstva, (Ú. v. EÚ L 38, 7. 2. 2014).
-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)
b)	nie je obsiahnutá v judikatúre Súdneho dvora Európskej únie.
4.	Záväzky Slovenskej republiky vo vzťahu k Európskej únii: 
a)	lehota na prebratie smernice alebo lehota na implementáciu nariadenia alebo rozhodnutia
Vykonávacia smernica Komisie č. 2014/19/EÚ určuje lehotu na jej prevzatie do 31. mája 2014. 
b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov
	bezpredmetné. 

c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie
V oblasti, ktorú upravuje toto nariadenie vlády, nebolo začaté proti Slovenskej republike uvedené konanie. 
d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia
bezpredmetné. 
5.	Stupeň zlučiteľnosti návrhu právneho predpisu s právom Európskej únie:
Stupeň zlučiteľnosti - úplný 
6.	Gestor a spolupracujúce rezorty: 
Ministerstvo pôdohospodárstva a rozvoja vidieka Slovenskej republiky

Doložka
vybraných vplyvov

A.1. Názov materiálu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty 
v znení neskorších predpisov 
        Termín začatia a ukončenia PPK: -  
A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy		x		
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		
 A.3. Poznámky
 
A.4. Alternatívne riešenia

A.5. Stanovisko gestorov

B. Osobitná časť
K článku I
K bodu 1 
V prílohe sa vypúšťa škodca Diabrotica virgifera zeae Krysan & Smith, keďže nie sú možné žiadne opatrenia na eradikáciu tohto organizmu alebo na zabránenie jeho ďalšieho šírenia ale existujú účinné a udržateľné prostriedky na minimalizáciu jeho vplyvu. Preto nie je potrebné, aby tento organizmus bol naďalej v prílohe uvedený.
 K bodu 2
Transpozičná príloha sa dopĺňa o vykonávaciu smernicu Komisie, na základe ktorej sa nariadenie vlády mení a dopĺňa.
 K článku II
 Ustanovenie o účinnosti. Dátum nadobudnutia účinnosti je určený podľa termínu, od ktorého sa citovaná smernica Komisie bude uplatňovať (1. jún 2014).